Prezidanto de Fiĝioj

La Prezidanto de Fiĝioj  estas la ŝtatestro kaj Supera Komandanto de la armetrupoj de la Respubliko Fiĝioj.

Fiĝioj estis deklarita respubliko la 7an de oktobro 1987, post la abdiko de Reĝino Elizabeto la 2-a de Britio el la Regno de Fiĝioj, post du militaj puĉoj en 1987 gvidataj de subkolonelo Sitiveni Rabuka. La 5an de decembro 1987, la lasta ĝenerala guberniestro de Fiĝioj, Ratu Sir Penaia Nganilau, fariĝis la unua Prezidanto de la Respubliko de Fiĝioj.

Laŭ la Konstitucioj de 1990 kaj 1997, la Prezidanto estis elektita de la Granda Konsilio de Ĉefoj por kvinjara oficperiodo. Laŭ la nova Konstitucio adoptita en 2013, li estas elektita de la Parlamento de Fiĝioj por trijara oficperiodo.  La rolo de la Prezidanto en la politika vivo de la lando estas plejparte ceremonia, sed li havas certajn povojn, kiujn oni povas uzi dum tempoj de nacia krizo. Laŭ la nova Konstitucio, li ankaŭ estas la Ĉefkomandanto de la Fiĝiaj Defendtrupoj.

La prezidanto formale nomumas la Ĉefministron, kiu devas havi la subtenon de plimulto en la Parlamento. En praktiko, tio signifas, ke la gvidanto de la plej granda politika partio aŭ koalicio kutime fariĝas Ĉefministro, igante la rolon de la prezidanto en la nomumo apenaŭ pli ol formalaĵo. Tamen, kelkfoje la parlamento ne kapablas atingi interkonsenton pro fragmentiĝo. En tiaj kazoj, la prezidanto alprenas la rolon de arbitracianto kaj, post konsultado kun ĉiuj politikaj frakcioj, devas nomumi kiel Ĉefministron la personon, kiun li kredas estos akceptita de parlamenta plimulto. Nomumante la Ĉefministron, la prezidanto formale nomumas kabineton de dek ĝis dudek kvin ministroj, kiuj reprezentas la ekzekutivon. Ekzistas ankaŭ Prezidenta Konsilio, kiu konsilas la prezidanton pri aferoj de nacia graveco, kaj ĝis marto 2012, ekzistis Granda Konsilio de Ĉefoj, konsistanta el la plej influaj tribestroj.

 Referencoj 


Kategorio:Prezidantoj laŭ landoj
Kategorio:Listo de arkivitaj paĝoj de Retarkivo